als_Latn dik_Latn sag_Latn
- Si të... aktivizoni Kërkimin e Sigurt (SafeSearch) në Google
Filtrat e Kërkimit të Sigurt në Google™ i japin prindërve mundësinë të modifikojnë rregullimet e shfletuesit të tyre për të parandaluar shfaqjen e përmbajtjes për të rritur në rezultatet e kërkimit që mund të kenë bërë fëmijët. Kërkimi në internet është popullor midis të rinjve. Kur kërkojnë për informacion në lidhje me interesat e tyre, kur kërkojnë informacion për detyrat e shtëpisë, ose thjesht kur përpiqen të gjejnë përgjigjen për një pyetje që i ka ngacmuar, Google™ është shpesh dera e parë ku ata trokasin. Si prind ju duhet të jeni të vetëdijshëm se djali ose vajza juaj mund të hasë përmbajtje të papërshtatshme gjatë kërkimit që bën në internet – edhe nëse është duke kërkuar për fjalë kyçe ose tema që duken të padëmshme.
Lajmi i mirë është që Google™ ofron aplikacionin e "Kërkimit të Sigurt", i cili ju ndihmon të bllokoni përmbajtjen për të arritur në rezultatet e kërkimit. "Kërkimi i Sigurt" filtron faqet e internetit që kanë përmbajtje të qartë seksuale dhe i fshin ato nga rezultatet e kërkimit tuaj.
Ndërkohë që asnjë filtër nuk është 100% efiçent,"Kërkimi i Sigurt" i ndihmon fëmijët tuaj të shmangin përmbajtjet e papërshtatshme në internet.
Këtu tregohet si mund të modifikoni aplikacionet e kërkimit në kompjuterin tuaj dhe të vendosni "Kërkimin e Sigurt" në Google™
Hapi 1
Shkoni në google.com dhe klikoni në ikonën lart në të djathtë të faqes. Pastaj klikoni ‘Rregullimet e kërkimit’ në menunë që hapet.
Hapi 2
Shkoni në seksionin e katërt në faqen e ‘Rregullimeve të kërkimit’, të quajtur ‘Filtrimi i Kërkimit të Sigurt’ dhe zgjidhni nivelin e filtrit që dëshironi të aktivizoni në kompjuterin e familjes suaj.
‘Filtrimi i skajshëm’ filtron tekstin dhe imazhet e qarta, ndërsa ‘Filtrimi i moderuar’ filtron vetëm imazhet e qarta (VINI RE:Filtrimi i moderuar është rregullimi standard i filtrit në Google™).
Hapi 3
Nëse keni profil në Google™, mund ta kyçni "Kërkimin e Sigurt" në kompjuterin e familjes tuaj në mënyrë që ‘filtrimi i skajshëm’ të jetë gjithmonë i aktivizuar dhe asnjë përveç jush të mos mund të ndryshojë aplikacionet. Thjesht klikoni në ‘Kyçni Kërkimin e Sigurt’ në këtë faqe.
Nëse nuk jeni regjistruar ende në profilin tuaj në Google™, do t’ju kërkojnë të regjistroheni.
Pasi jeni regjistruar, klikoni në ‘Kyçni Kërkimin e Sigurt’. Mund të duhet pak kohë deri sa filtrat të aplikohen në të gjithë domainet e Google™, dhe më pas do të shihni një faqe konfirmimi pasi është aktivizuar kyçja. Ju lutemi vini re se, nëse keni më shumë se një shfletues në kompjuterin tuaj ose nëse kompjuteri i familjes tuaj ka disa profile përdoruesish, do t’ju duhet të kyçni secilin prej tyre.
Kur "Kërkimi i Sigurt" është kyçur siç duhet, do të shfaqen disa rrathë me ngjyra në pjesën e sipërme të të gjitha faqeve të kërkimit. Nëse rrathët me ngjyra nuk janë atje, "Kërkimi i Sigurt" nuk është më i kyçur.
Ju lutem vini re: Google™ perpiqet maksimalisht për ta mbajtur "Kërkimin e Sigurt" sa më të përditësuar dhe gjithëpërfshirës që të jetë e mundur, por ka raste kur faqet e papërshtatshme arrijnë të depërtojnë. Nëse keni aktivizuar "Kërkimin e Sigurt" në kompjuterin tuaj dhe gjeni përsëri përmbajtje të papërshtatshme në rezultatet tuaja, shkoni në faqen e kërkesës për fshirjen e faqes së internetit të Google™, për t’i vënë në dijeni për faqen ose imazhin që gjetët.
Kjo guidë e Vodafone Albania nuk përbën opinion ligjor dhe nuk ka për qëllim të zëvendësojë informacionin që ofrohet nga vetë Google™ apo të rregullojë marrëdhënien që krijohet mes individëve dhe Google™. Për informacion të saktë dhe më të zgjeruar ju duhet të vizitoni faqen zyrtare të Google™
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn